Rafael Nadal a bifat victoria cu numărul 1.000 în circuitul ATP. Cine conduce în acest clasament select.
Rafael Nadal a devenit al patrulea jucător care a înregistrat 1.000 de victorii în ATP. Clasamentul victoriilor este condus de Jimmy Connors, cu 1.274 de victorii. Spaniolului i s-a oferit un trofeu de sticlă cu cifre aurii după victorie.
Rafael Nadal a devenit al patrulea jucător care a înregistrat 1.000 de victorii în ATP Tour după victoria asupra colegului său spaniol Feliciano Lopez din turneul Paris Masters, relatează BBC.Clasamentul victoriilor este condus de Jimmy Connors, cu 1.274 de victorii, urmată de rivalul lui Nadal Roger Federer (1.242) și de jucătorul ceh Ivan Lendl (1.068).Momentul vine la o lună după ce Nadal a câștigat al 20-lea Grand Slam, egalând recordul lui Federer, cu un al 13-lea titlu la French Open."Pentru a ajunge la acest număr, trebuie să fi făcut multe lucruri bine", a spus Nadal.Spaniolului i s-a oferit un trofeu de sticlă cu cifre aurii după victorie.Întrebat dacă este mândru că joacă în continuare la un nivel înalt, el a spus: "Probabil că da. M-am confruntat cu unele provocări în cariera mea în ceea ce privește accidentările. Este un privilegiu să joci la vârsta de 34 de ani – dar nu doar pentru mine, ci pentru întreaga echipă și toată familia."Nadal va juca fie cu Borna Coric, fie cu Jordan Thompson în optimile de finală de la Paris Masters.